Katso videot ja kuvat Ähtärin pandoista: Lumi ja Pyry pääsivät vihdoin telmimään ulkosalle!

Ähtärin eläinpuiston pandatalo avasi ovensa yleisölle lauantaina.

Ähtärin eläinpuiston pandat ovat päässeet tutustumaan ulkotarhojensa lumisiin olosuhteisiin. Pandat Lumi ja Pyry saapuivat Ähtäriin tammikuussa, mutta ne viettivät ensimmäisen kuukautensa karanteenissa sisätiloissa.

Erityisesti naaraspanda Lumi innostui peuhaamaan ja pyörimään tarhan lumikinoksissa.

Puiston eläinlääkäri Heini Niinimäki on tyytyväinen siihen, että pandat pysyttelivät ulkotiloissa.

–Sitä vähän etukäteen jännitin, että jos kumpikaan ei halua lähteä aamulla ulos, väkimäärä voi olla erityisesti herkälle Lumille iso yllätys. Ulkona niillä on enemmän reviiriä käytössään, hän sanoi STT:lle.

Naaras, 2,5-vuotias Lumi, on Niinimäen mukaan hellä, herttainen ja leikkisä, mikä näkyi lumessa temmeltämisenä, kierimisenä ja juoksemisena. Vuotta vanhempaa Pyryä hän kuvailee "meneväiseksi teinipojaksi", jota ihmisen seura ja leikit kiinnostavat vähemmän.

Avajaisvieraat voivat kokea olevansa onnekkaita, jos halusivat nähdä pandojen touhuja. Niinimäki korostaa, että suurin osa pandojen ajasta kuluu syödessä ja nukkuessa, minkä vuoksi eläin saattaa olla nokosilla pitkäänkin.

Lumi peuhaamassa lumessa.­

Lumi mietteliäänä.­

Pyry istuskeli sisätiloissa.­

Lumi otti ilon irti päästyään ulos.­

Lumi.­

Lumi kiipesi puuhun roikkumaan.­

Kuperkeikkoja pandatyyliin.­

Lumi kiipeämässä puuhun.­

Pyrylle maistui bambu.­

Lumi ja Pyry kohtasivat aita välissään.­

Lumi leikkimässä ulkosalla.­

Pyry keskittyi syömäpuuhiin.­

Lumi lepää lumessa peuhaamisen jälkeen.­